**A képviselő-testületi döntések előkészítésének rendje**

**(Tiszakécske Város Önkormányzata Képviselő-testületének Szervezeti és Működési Szabályzatáról szóló 23/2019. (XI.01.) önkormányzati rendelet 4-41. §)**

**A képviselő-testület működésének szabályai**

1. **A működés általános szabályai**

**4. §**

(1) A képviselő-testület tagjai a polgármester, 8 fő képviselő az egyéni választókerületből és 3 fő képviselő a kompenzációs listákról.

1. A képviselő-testület döntéseit ülésein hozza meg.
2. Az ülések típusai:
3. alakuló,
4. rendes,
5. rendkívüli.
6. **Alakuló ülés**

**5.§**

(1) Az alakuló ülés meghívóját és a javasolt napirendi pontokat - a Mötv. alakuló ülésre vonatkozó rendelkezéseinek figyelembevételével – a polgármester állítja össze.

(2) Az alakuló ülés meghívója kézbesítésének időpontjára a rendkívüli ülésre vonatkozó szabályokat kell megfelelően alkalmazni.

1. **Rendes ülés**

**6. §**

(1) A képviselő-testület szükség szerint, de évente legalább tíz alkalommal, lehetőleg a hónap utolsó csütörtöki napján rendes ülést tart.

(2) Augusztus hónapban a rendes ülés szünetel.

##### 7. Rendkívüli ülés

1. **§**
2. A polgármester rendkívüli ülést hívhat össze saját döntése alapján, vagy az e rendeletben megjelölt előterjesztésre jogosultak kezdeményező indítványára, ha azt halaszthatatlan ügy, vagy önkormányzati érdek indokolttá teszi.

(2) Rendkívüli ülés összehívását kezdeményező indítványt a napirendi pontként javasolt előterjesztéssel együtt a polgármesternél kell előterjeszteni. Az indítványban meg kell jelölni a rendkívüli ülés összehívásának indokát.

(3) A polgármester köteles rendkívüli ülést összehívni az Mötv. 44. §-ában foglalt esetekben.

(4) Rendkívüli ülés napirendjére csak olyan napirendi pont vehető fel, amely a rendkívüli ülés összehívását indokolttá tette. Más napirendi pontot a képviselő-testület ezen az ülésen nem tárgyalhat, valamint az „Interpellációk, kérdések” napirendi pont nem szerepel a napirendi javaslatban.

(5) A rendkívüli ülés napirendjére kerülő előterjesztés tárgyalásának – ha központi jogszabály másként nem rendelkezik - nem feltétele az előzetes bizottsági vélemény beszerzése.

(6) A rendkívüli ülés vezetése egyebekben a rendes ülésre vonatkozó szabályok szerint történik.

1. **A munkaterv**

**8.§**

(1) A rendes ülések tervszerű megtartása érdekében a képviselő testület a polgármester javaslatára féléves munkatervet határoz meg. A következő félévi munkatervet jóváhagyásra legkésőbb a júniusi, valamint a decemberi ülésre kell a képviselő-testület elé terjeszteni.

(2) A munkatervnek tartalmaznia kell:

1. a képviselő-testületi ülések tervezett időpontjait,
2. a tervezett főbb napirendi javaslatokat,
3. a napirendek előadóit.
4. **A képviselő-testület összehívása, meghívója**

**9.§**

1. A képviselő-testület üléseit a polgármester írásbeli meghívóval hívja össze.
2. A polgármesteri és az alpolgármesteri tisztségek egyidejű betöltetlensége, valamint tartós akadályoztatásuk esetén a képviselő-testület ülését a Pénzügyi, Vagyonhasznosító és Településfejlesztési Bizottság elnöke, az elnök akadályoztatása esetén a legidősebb képviselő (korelnök) hívja össze.

**10.§**

A meghívónak tartalmaznia kell

1. a képviselő-testületi ülés időpontját és helyét,
2. az ülés minősítését (alakuló, rendes, rendkívüli),

c) a napirendi javaslatot, az előterjesztő nevét, beosztását, valamint utalást arra, hogy az előterjesztés szóban történik vagy az később vagy az ülésen kerül kiosztásra,

d) a kiadásának időpontját és a polgármester aláírását.

**11.§**

1. A rendes ülés meghívóját a tervezett írásbeli előterjesztésekkel együtt legkésőbb a képviselő-testületi ülés napjától visszafelé számított 5. nap 24:00 órájáig kell kézbesíteni.
2. A rendkívüli ülés meghívóját az ülést megelőző nap 24:00 óráig kell kézbesíteni.
3. A kézbesítés elektronikus formában vagy nyomtatott formában történik.

(4) A képviselő-testület ülésének meghívóját és azzal együtt az előterjesztéseket

*a)* a képviselő, a meghívott elektronikus kézbesítési címére, vagy

*b)* a képviselő, a meghívott által megjelölt postai címre

kell kézbesíteni.

(5) A képviselő-testület ülésének időpontjáról a lakosságot és az önszerveződő közösségeket értesíteni kell a meghívónak a Polgármesteri Hivatal hirdetőtáblájára való kifüggesztésével, valamint a meghívónak a tervezett írásbeli előterjesztésekkel együtt a városi honlapon való közzététellel.

##### 10. Meghívottak

**12. §**

A képviselő-testület ülésére meg kell hívni:

1. a képviselőket,
2. a jegyzőt,
3. az aljegyzőt,
4. az osztályvezetőt,
5. az önkormányzati intézmények vezetőit,
6. a napirendi pont előadóját,
7. a Bács-Kiskun Megyei Kormányhivatal Tiszakécskei Járási Hivatalának hivatalvezetőjét,
8. azokat a személyeket vagy szervezeteket, akiknek jelenléte a napirend tárgyalásánál a polgármester megítélése szerint szükséges.
9. **Az ülések nyilvánossága**

**13. §**

1. A képviselő-testület ülése az Mötv. 46. § (1) bekezdés alapján nyilvános.

(2) A képviselő-testület zárt ülést tart az Mötv. 46. § (2) bekezdés a) pontjában meghatározott esetekben.

(3) A képviselő-testület az Mötv. 46. § (2) bekezdés b) pontjában meghatározott esetekben az érintett kérésére zárt ülést tart.

(4) A képviselő-testület az Mötv. 46. § (2) bekezdés c) pontjában meghatározott esetekben zárt ülést rendelhet el.

(5) Zárt ülésen az Mötv. 46. § (3) bekezdésében meghatározott személyek vehetnek részt.

**14. §**

A Képviselő-testület ülésén tanácskozási jog illeti meg tevékenységi körükben az e rendelet 2. mellékletében felsorolt önszerveződő közösségek vezetőit.

**III. Fejezet**

**A képviselő-testületi ülés menete, a tanácskozás rendje**

1. **A Képviselő-testületi ülés vezetése, határozatképesség**

**15.§**

1. A képviselő-testület ülését az Mötv. 45. §-a alapján a polgármester, akadályoztatása esetén az alpolgármester vezeti.
2. A polgármesteri és az alpolgármesteri tisztségek egyidejű betöltetlensége, valamint tartós akadályoztatásuk esetén a képviselő-testületi ülést a Pénzügyi, Vagyonhasznosító és Településfejlesztési Bizottság elnöke, az elnök akadályoztatása esetén a legidősebb képviselő (korelnök) vezeti.
3. Az ülést vezető esetenként, egyes napirendi pontok tárgyalására az ülés vezetését indokolt esetben az (1)-(2) bekezdésben meghatározott személyek valamelyikének átadhatja.
4. Amennyiben a képviselő-testületi ülést nem a polgármester vezeti, a polgármesternek az ülés vezetésével kapcsolatos, e rendeletben szabályozott jogai és kötelezettségei az ülést vezető más személyt is megilletik, illetve terhelik.

**16. §**

1. A polgármester az ülés megnyitásakor megvizsgálja a képviselő-testület határozatképességét, s kihirdeti az arra vonatkozó megállapításait.
2. A polgármester megállapítja, hogy mely képviselő van távol és a távolléte igazolt-e.
3. Ha a képviselő-testület határozatképtelen, vagy azzá válik, a polgármester kísérletet tesz a határozatképesség helyreállítására.

(4) Ha a képviselő-testület a polgármester kísérlete ellenére határozatképtelen marad, a polgármester az ülést berekeszti.

1. **A napirend**

**17. §**

1. A napirend tervezetét a polgármester terjeszti a képviselő-testület elé.

(2) A polgármester a napirend – meghívó szerinti – írásos tervezetét szóban kiegészíti a meghívóban nem szereplő, az ülésen kiosztott anyagok napirendre vételéről szóló javaslattal.

(3) Az ülés napirendjére fel kell venni:

a) azt a napirendi pontot, amelyik a meghívóban szerepel,

b) azt a sürgősségi indítványt, amelyet a polgármester, valamely bizottság, vagy a képviselők egynegyede terjeszt be a sürgősség okának megjelölésével.

(4) A sürgősségi indítványt és a hozzá kapcsolódó írásos anyagot legkésőbb az ülést megelőző munkanapon kell benyújtani a polgármesternek.

E határidő elmulasztása esetén az indítvány szóban is beterjeszthető, és a sürgősség elfogadásáról a képviselő-testület vita nélkül, egyszerű többséggel határoz.

(5) Amennyiben a képviselő-testület elfogadja a sürgősséget, az ülés napirendjére fel kell venni az indítvány tárgyalását.

**14. Tanácskozás rendje**

**18. §**

(1) Az ülés vezetésével kapcsolatban a polgármester feladata a tanácskozás

rendjének fenntartása. Ennek érdekében:

a) figyelmeztetheti a hozzászólót, hogy csak a napirenddel kapcsolatban tegye meg észrevételét, javaslatát és attól ne térjen el,

b) felszólíthatja a hozzászólót, hogy a tanácskozáshoz nem illő, másokat sértő kijelentésektől tartózkodjon,

c) rendre utasíthatja azt, aki a testülethez méltatlan magatartást tanúsít,

d) megvonhatja a szót attól, aki a fentiekben írt rendzavaró magatartást megismétli,

e) a nem képviselő résztvevőt – ismételt rendzavarás esetén – a teremből kiutasíthatja.

**19. §**

(1) Rendes képviselő-testületi ülésen napirend előtt bármely képviselő 3 perc időtartamban felszólalhat. Napirend előtt felszólalni a város életét, a képviselő-testület munkáját, vagy a képviselőket érintő általános jelentőségű kérdésekben lehet, kivéve az olyan ügyeket, amelyek az általános szabályok alapján napirendre tűzhetők, valamint kérdésként, interpellációként, vagy indítványként terjeszthetők elő.

(2) A polgármester a napirendi pontok tárgyalása előtt szót ad a napirend előtti felszólalásra jelentkező képviselőknek.

(3) A napirend előtti felszólalás határozati javaslatot nem tartalmaz, arról a képviselő-testület határozatot nem hoz.

**20. §**

(1) A polgármester minden napirendi pontról – kivéve a tájékoztató jellegű napirendeket – külön vitát nyit.

(2) A napirendi pont tárgyalásakor elsőként annak előterjesztője legfeljebb 5 perc időtartamban a döntéshozatalt befolyásoló, szóbeli kiegészítést fűzhet az írásbeli előterjesztéshez.

(3) Az előterjesztő esetleges szóbeli kiegészítését követően az előterjesztőhöz kérdéseket lehet intézni, amelyekre válaszolnia kell. Az előterjesztő a válaszok megadásánál igénybe veheti a tanácskozási joggal nem rendelkező személyek segítségét is.

**21. §**

(1) A kérdésekre adott válaszok ismertetését követően a polgármester a döntést igénylő napirendi pont felett a tájékoztatók és a kérdésekre, interpellációkra adott válaszok kivételével vitát nyit.

(2) A képviselő ugyanahhoz napirendi ponthoz legfeljebb kétszer szólhat hozzá. Az első hozzászólás időtartama 5 perc, a másodiké 3 perc.

(3) Az időhatárt túllépő képviselőtől vagy hozzászólótól a polgármester megvonja a szót.

(4) Az e §-ban írt időkorlátok alól a polgármester – a tárgyalt téma fontosságára tekintettel – felmentést adhat.

(5) Bármikor szót kérhet:

a) az előterjesztő,

b) bármely képviselő ügyrendi kérdésben,

c) a jegyző, ha törvényességet érintő észrevételt kíván tenni.

(6) Ügyrendinek minősül az a hozzászólás, kérdés, melyben a képviselő a képviselő-testület munkájával – ülésének lefolytatásával – kapcsolatos eljárási ügyben tesz észrevételt.

(7) A vita során a képviselők a (2) bekezdés szerinti hozzászólásuk részeként, a tárgyalt előterjesztésre vonatkozóan módosító vagy kiegészítő javaslatokat tehetnek. A módosító és kiegészítő javaslatokat szövegszerűen kell megfogalmazni. Új változatot vagy módosító indítványt csak a vita lezárásáig lehet előterjeszteni.

**22. §**

A polgármester lezárja a vitát, ha megállapította, hogy hozzászólásra több hozzászóló nem jelentkezik.

**23. §**

(1) Amennyiben központi jogszabályban előírt határidő lehetővé teszi, a képviselő-testület bármely képviselő indítványára dönthet úgy, hogy az előterjesztést két fordulóban tárgyalja meg. Kétfordulós tárgyalást kell tartani a költségvetés elfogadásához.

(2) A napirendi pont tárgyalásától annak előterjesztője az ülés bármely – a kérdéses anyag tárgyában történő szavazást megelőző – szakaszában elállhat, és a beterjesztett anyagot képviselő-testületi döntés nélkül visszavonhatja.

(3) A szavazás megkezdése előtt – kellő előkészítettség hiánya miatt - bármely képviselő javasolhatja az előterjesztés napirendről történő levételét, tárgyalásának elnapolását későbbi időpontra. Erről a képviselő-testület vita nélkül, egyszerű többséggel határoz.

1. **Személyes érintettség**

**24. §**

(1) A képviselő köteles a napirendi pont tárgyalása kezdetén – közeli hozzátartozójára is kiterjedően – bejelenteni személyes érintettségét.

(2) A személyes érintettség bejelentésére vonatkozó kötelezettség elmulasztásának kivizsgálására – annak ismertté válását követő ülésen – a képviselő-testület ügyrendi vizsgálat lefolytatását rendeli el. A vizsgálat lefolytatása a képviselő-testület Vagyonnyilatkozat Kezelő és Összeférhetetlenségi Bizottságának hatáskörébe tartozik.

(3) A bizottság eljárása során biztosítja az érintett képviselő személyes meghallgatását, bizonyítékai előterjesztését.

(4) A bizottság eljárásának lefolytatása után a vizsgálat eredményét a képviselő-testület soron következő ülésén előterjeszti. A képviselő-testület külön határozattal dönt a személyesen érintett képviselő részvételével hozott határozat érvényben tartásáról.

1. **Összeférhetetlenségi eljárás**

**25. §**

A polgármester az összeférhetetlenség megállapítására irányuló kezdeményezést a képviselő-testület Vagyonnyilatkozat Kezelő és Összeférhetetlenségi Bizottságának adja át kivizsgálásra. A bizottság a vizsgálat eredményét – törvény eltérő rendelkezése hiányában – döntés céljából a Képviselő-testület elé terjeszti.

1. **A döntések meghozatala, a szavazás rendje**

**26. §**

(1) A képviselő-testület döntéseit szavazással hozza. A határozati javaslatról és a rendelet-tervezetről a képviselő-testület tagjai „igen”, „nem”, „tartózkodom” nyilatkozattal szavaznak.

(2) A szavazás nyílt vagy titkos.

(3) A képviselő-testület bármely képviselő javaslatára név szerinti nyílt szavazást rendelhet el. A javaslatról a képviselő-testület dönt.

(4) Szavazás közben a szavazást indokolni nem lehet.

**27. §**

(1) A nyílt szavazás esetén a szavazás kézfelemeléssel történik. A polgármester – a jegyző közreműködésével - a szavazatokat megszámlálja.

1. Név szerinti szavazás esetén a jegyző abc rendben felolvassa a képviselők nevét, akik „igen”, „nem”, „tartózkodom” nyilatkozattal szavaznak. A szavazás eredményét a jegyző összesíti, és ennek dokumentumait a polgármesternek átadja. A név szerinti szavazás tényét és eredményét a képviselő-testület üléséről készült jegyzőkönyvben rögzíteni kell.

**28.§**

(1) Bármely képviselő javasolhatja a titkos szavazás elrendelését. A képviselő-testület a javaslatról vita nélkül, egyszerű többséggel dönt.

(2) Titkos szavazást kell tartani az Mötv. által meghatározott esetekben.

(3) Titkos szavazást lehet tartani az Mötv. 46. § (2) bekezdésében foglalt ügyekben.

(4) Nem lehet titkos szavazást tartani:

a) gazdasági program,

b) költségvetés,

c) zárszámadás,

d) helyi adó megállapítása, módosítása,

e) általános rendezési terv,

f) hitelfelvétel,

g) kötvénykibocsátás

elfogadása esetén.

(5) A titkos szavazás szavazólapon, urna igénybevételével történik.

(6) A titkos szavazás lebonyolításával kapcsolatos teendőket a képviselő-testület Vagyonnyilatkozat Kezelő és Összeférhetetlenségi Bizottsága látja el. Amennyiben ez bármely okból nem lehetséges, a képviselő-testület a feladat ellátására a polgármester javaslatára - nyílt szavazással - 3 fős szavazatszámláló bizottságot választ.

(7) A titkos szavazás végén a bizottság elnöke ismerteti a szavazás eredményét.

(8) A titkos szavazás lebonyolításáról jegyzőkönyv készül, amelyet az (6) bekezdés szerinti bizottság tagjai aláírásukkal hitelesítenek.

**29. §**

Amennyiben ugyanazon döntés elfogadásához titkos, illetve név szerinti szavazásra vonatkozó javaslatot is nyújtanak be, mindkét javaslat elfogadása esetén a polgármester név szerinti szavazást rendel el.

**30. §**

(1) Az eldöntendő javaslatokat a polgármester bocsátja szavazásra. A javaslat szövegét szavazásra egyértelműen és úgy kell feltenni, hogy arra igennel vagy nemmel lehessen szavazni.

(2) A szavazásra bocsátás során a polgármester szövegszerűen ismerteti a szavazás tárgyát képező javaslatot. A javaslatot szövegszerűen nem kell ismertetni – elegendő csupán arra utalni – ha az mindenben megegyezik az eredetileg írásban előterjesztett javaslattal.

(3) A polgármester először – az elhangzás sorrendjében külön-külön – a módosító és kiegészítő javaslatokat bocsátja szavazásra.

(4) A módosító és kiegészítő javaslatok feletti szavazás lezárása után dönt a képviselő-testület az eredeti előterjesztés szerinti és a képviselő-testület által elfogadott módosításokat is tartalmazó javaslat egészéről.

**31. §**

(1) A javaslat elfogadásához – a (2) bekezdésben foglalt kivételekkel – az Mötv. 47. § (2) bekezdésében szabályozottak szerint a jelen lévő önkormányzati képviselők több mint a felének igen szavazata szükséges (egyszerű többség).

(2) Az önkormányzati képviselők több mint a felének igen szavazata szükséges (minősített többség) az Mötv-ben meghatározottakon túl

a) a névszerinti szavazás elrendeléséhez,

b) kitüntetések és elismerő címek adományozásához.

**32. §**

A szavazatok összeszámlálása után a polgármester megállapítja és kihirdeti a javaslat mellett, majd ellene szavazók, és a tartózkodó képviselők számát, és kihirdeti a döntést.

##### 18. A Képviselő-testület döntései

**33. §**

A képviselő-testület az Mötv. 48. § (1) bekezdésében foglaltak szerint rendeletet alkot vagy határozatot hoz.

**34.§**

1. A határozatokat a naptári év elejétől kezdődően folyamatos sorszámmal és évszámmal kell ellátni.
2. A képviselő-testület határozatának megjelölése: Tiszakécske Város Önkormányzata Képviselő-testületének sorszám/év (hónap, nap) határozata.

(3) A zárójelben feltüntetett dátum a határozat meghozatalának időpontja.

(4) A határozat számozása - az alábbi sorrendben -

a) a határozat számát arab számmal,

b) a „/” jelet,

c) a határozat hozatalának évét arab számmal,

d) zárójelben a határozathozatal hónapját római számmal és napját arab számmal

foglalja magában.

**35.§**

(1) A határozat tartalmazza a végrehajtásáért felelős személy megjelölését, valamint a végrehajtás határidejét.

(2) A határozatot 15 napon belül meg kell küldeni:

a) a végrehajtásért felelős személynek,

b) a végrehajtás során érintett személynek vagy szervnek.

(3) A határozatokról a Polgármesteri Hivatal nyilvántartást vezet.

**36.§**

(1) Rendelet alkotását kezdeményezheti:

a) a polgármester,

b) az alpolgármester

c) a képviselő-testület bizottsága,

d) a települési képviselő,

e) a jegyző,

f) az osztályvezető,

(2) A kezdeményezést a polgármesterhez kell benyújtani, aki azt az illetékes bizottsággal és a jegyzővel véleményezteti, majd a képviselő-testület elé terjeszti.

1. A képviselő-testület által elfogadott rendelet kihirdetése a Polgármesteri Hivatal hirdetőtáblájára történő kifüggesztéssel valósul meg.

(4) A rendelet irattári példányát kihirdetési záradékkal kell ellátni.

(5) A rendeletet meg kell küldeni azon szerveknek és szervezeteknek, amelyek részére az feladatot vagy hatáskört állapít meg.

(6) A rendeletekről a Polgármesteri Hivatal nyilvántartást vezet.

1. **Jegyzőkönyv**

**37.§**

(1) A képviselő-testület üléséről jegyzőkönyv készül, amely az Mötv 52. §-ban meghatározott elemeken túl tartalmazza:

a) távol maradt képviselők nevét, illetve annak megjelölését, hogy igazoltan vagy igazolatlanul maradt távol,

b) az egyes napirendi pontokhoz kapcsolódóan az előterjesztő kiegészítését,

c) kérdés esetén a kérdést feltevő és az arra választ adó nevét, a kérdés és a válasz lényegét,

d) a rendeletek, határozatok szó szerinti szövegét,

e) a jegyzőkönyvvezető nevét és aláírását.

(2) A jegyzőkönyv vezetése írásban történik, a jegyzőkönyv elkészítését segíti a testületi ülésről készült hangfelvétel.

(3) A képviselő-testület ülésének jegyzőkönyvét a polgármesteren és a jegyzőn kívül két önkormányzati képviselő hitelesíti a testületi ülésen jelenlévő képviselők közül abc-t követő sorrendben.

(4) A zárt ülésről készült jegyzőkönyvet titkos iratként kell kezelni.

(5) A jegyzőkönyv mellékletei:

a) meghívó,

b) előterjesztések, azok mellékletei,

c) beszámolók, jelentések, tájékoztatók, azok mellékletei,

d) jelenléti ív,

e) rendeletek,

f) titkos szavazás esetén az eredményt megállapító jegyzőkönyv,

g) aláírt esküokmány.

##### 20. Közmeghallgatás, lakossági fórum

**38. §**

(1) Évente egy alkalommal a képviselő-testület - lehetőleg a költségvetés elfogadása előtt -közmeghallgatást tart a következő településrészeken:

a) Újkécskén,

b) Ókécskén,

c) Óbögön

d) Kerekdombon.

1. A képviselő-testület meghatározott kiemelt jelentőségű témában további közmeghallgatás tartását rendelheti el.

**39. §**

(1) A közmeghallgatást a polgármester vezeti.

(2) A közmeghallgatásról jegyzőkönyvet kell készíteni.

**40. §**

Lakossági fórumot lehet tartani a település lakosságának egészét, vagy jelentős részét érintő döntések meghozatala előtt a lakosság véleményének megismerése érdekében.

**41. §**

A közmeghallgatás és a lakossági fórum helyéről és idejéről a polgármester a lakosságot 8 nappal korábban a meghívónak az önkormányzat honlapján, és a Polgármesteri Hivatal hirdetőtábláján történő közzététellel értesíti.